Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 137

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége. A tárgytervező feladat tükrözze a tanuló funkciónak, gondolati tartalomnak megfelelő bábtervező, bábkészítő képességét, a bábkészítés, bábjátszás műfaji sajátosságairól, a bábművészet szintetizáló hatásáról megszerzett ismereteit. A tárgyalkotó feladat megoldása mutassa be a tanuló bábkészítésben megszerzett ismeretét, jártasságát. A bábkészítő műhelygyakorlat vizsga két részből tevődik össze: A) Rajzi, tervezési, dramaturgiai dokumentációval együtt benyújtott kész bábok. A tanári irányítással megvalósított vizsgamunka dokumentációja tartalmazza a 2-3 szereplős darab kiválasztását, a zeneválasztást, a színpad- és díszletterveket, a szereplők formájának, karakterének terveit, a ruhaterveket, a bábok és a kosztümök szabásmintáját, a szabadon választott bábtechnikával készülő bábok szerkezeti vázlatát, szerelési rajzát. A tervezési munka alapján anyagban megvalósított báb lehet: – pálcás, – wayang, – gyűszű- vagy kesztyűs báb. A vizsgamunkát az alapfok utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) Az alapvizsga helyszínén, ideje alatt önálló rajzi-tervezési munka alapján elkészített díszlet és báb. A díszlet az intézmény által megadott mű dramaturgiájára elkészített színpadképterv eleme. A báb ezen darab egyik figurája, melyet a tanuló az általa tervezett műhelyvázlat alapján készít. A báb többek között lehet: – rögtönzött báb, – árnybáb. 2006/62/II. szám

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes